सभी सरकारों का निशाना किसानों का शोषण करना ही रहा : सिंह
करनाल | भारतीयकिसान यूनियन की किसान भवन में मासिक मीटिंग हुई, जिसमें किसानों की समस्याओं पर विचार-विमर्श किया गया। मीटिंग की अध्यक्षता करते हुए जिला प्रधान कबूल सिंह कहा कि सरकार किसानों की लगातार अनदेखी कर रही है। चाहे वो सरकार कोई भी क्यों हो, सबका निशाना किसानों का शोषण करना ही रहा है। वर्तमान सरकार ने भी चुनाव से पहले वादे किए थे कि हम किसानों को किसी भी प्रकार की हानि नहीं होने देंगे।
फसलों के लागत के आधार पर लाभकारी मूल्य दिलाए जाएंगे। लेकिन आज फसलों और सब्जियों के मूल्य लागत से भी कम हैं, जिससे किसान की आर्थिक स्थिति दिनों दिन बिगड़ती जा रही है। अधिक पैदावार करने के बावजूद भी किसान स्वावलंबी नहीं बन पाए हैं। यह सरकार की गलत नीतियों के कारण हुआ है। किसानों ने निर्णय लिया है कि 6 मार्च को कैथल के हुड्डा ग्राउंड में किसान बचाओ रैली का आयोजन किया जाएगा, जिसमें किसानों की कर्ज मुक्ति का मुद्दा अहम होगा। इसके साथ स्वामीनाथन आयोग की रिर्पोट लागू करने के लिए भी सरकार पर दबाव बनाया जायेगा।
सरकारनहीं मानी तो आंदोलन लंबा चलेगा
किसानोंकी आय सरकार सुनिश्चित करें कि प्रति माह उसे कितना मिलेगा। कृषि बजट स्वतंत्र बनाया जाए। 60 साल के बाद किसानों को कर्मचारियों की तरह पेंशन दी जाए, चाहे प्रति क्विंटल पीएफ की जगह राशि काट ली जाए। 5 मार्च को देशभर के 35 संगठनों के प्रतिनिधि कुरुक्षेत्र जाट धर्मशाला में मीटिंग करेंगे, ताकि पूरे देश में कर्जमुक्त किसान आंदोलन चलाया जा सके। यदि सरकार नहीं जागी तो यह आंदोलन लंबा चलेगा।
मीटिंग में मुख्य रूप से सेवा सिंह आर्य प्रदेशाध्यक्ष, लखपत राय शास्त्री, पंडि़त अर्जुन सिंह, बलधीर सिंह, नेकी राम, सुखा सिंह, मलूक सिंह, अंग्रेज सिंह लाठर, रामस्वरूप कारसा, बलबीर सिंह गुड्डा, बलधीर सिंह बुढनपुर, मामन राम, कैप्टन महीपाल सिंह, भीम सिंह दादुपुर, प्रीतम सिंह मराठा, ईश्वर सिंह चहल, केदार सिंह, राम कुंवार, जीवन सिंह, सुखा सिंह, अंग्रेज सिंह, सुल्तान सिंह आदि उपस्थित रहे।
करनाल. बैठकको संबोधित करते प्रदेश अध्यक्ष सेवा सिंह आर्य।
hin_Deva hin_Deva hin_Deva hin_Deva hin_Deva bho_Deva awa_Deva